Kotitalousvähennys

Kotitalousvähennys on Suomessa valtion- tai kunnallisverosta tehtävähttp://portal.vero.fi/public/default.aspx?uielementsize=2&nodeid=8360 verovähennys, jonka yksityishenkilö voi saada kotona teetetyistä kotitalous-, hoiva- tai hoitotyöstä sekä asunnon ja vapaa-ajan asunnon kunnossapito- ja perusparannustyöstä. Kotitalousvähennys ei ole ansiotuloja pienentävä verovähennys, vaan vähennys, joka täysimääräisenä pienentää maksettavien verojen määrää. Kotitalousvähennys pienentää työn verokiilaa.https://www.veronmaksajat.fi/luvut/Laskelmat/kotitalousvahennys/#2dd191e0

Yleistä
Kotitalousvähennys otettiin käyttöön vuonna 1997 tukikokeiluna Etelä-Suomen, Oulun ja Lapin lääneissä. Verosta tehtävän vähennyksen rinnalla muualla Suomessa kokeiltiin suoran yritystuen mallia. Kokeilun jälkeen päädyttiin verovähennysmallin käyttöönottoon. Verovähennys laajennettiin vuoden 2001 alusta koko maahan, ja suorasta tuesta luovuttiin.Hallituksen esitys Eduskunnalle laiksi tuloverolain muuttamisesta HE 146/2004

Kotitalousvähennys on enintään 1 600 euroa henkilöä kohden vuonna 2025. Vähennys on henkilökohtainen, eli puolisot voivat saada vähennystä yhteensä 3 200 euroa vuodessa. Kotitalousvähennyksenä voi vähentää 35 prosenttia ennakkoperintärekisteriin kuuluvalle yrittäjälle tai yritykselle maksetusta työkorvauksesta. Vuotuinen omavastuuosuus on 150 euroa.

Vuodesta 2023 lähtien yritykset voivat ilmoittaa kotitalousvähennykseen tarvittavat tiedot Verohallinnolle asiakkaidensa puolesta.

Myöntämisperusteet
Kotitalousvähennyksen saa henkilö, joka maksaa asunnossaan tehdystä tavanomaisesta kotitalous-, hoiva- ja hoitotyöstä tai asuntonsa kunnossapidosta taikka perusparannuksesta palkkaa tai työkorvausta. Vähennykseen oikeuttavaa työtä ovat muun muassa verovelvollisen käytössä olevaan asuntoon sekä vapaa-ajan asuntoon tehtävät kunnossapito- ja perusparannustyöt. Vähennystä ei voi hyödyntää uudisrakentamisessa. Myös kodintekniikan, kuten digiboksin, tv-antennin, tietokoneen tai sen oheislaitteen tai ohjelmiston asentamistyön voi vähentää.

Vuodesta 2005 alkaen vähennyksen saa myös työstä, joka on tehty omien, puolison tai edesmenneen puolison vanhempien, ottovanhempien, kasvattivanhempien tai näiden suoraan ylenevässä polvessa olevien sukulaisten käyttämässä asunnossa. Vähennysoikeus koskee myös edellä mainittujen sukulaisten puolisoiden käyttämässä asunnossa tehtyä työtä. Vähennystä ei myönnetä yhteisölle tai yritykselle. Vähennystä ei siten myönnetä esimerkiksi asunto-osakeyhtiölle. Sen sijaan osakas tai hänen vuokralaisensa saa vähennyksen käyttämässään asunnossa tehdyistä korjaustöistä, jotka asunto-osakeyhtiölain tai yhtiöjärjestyksen mukaan ovat osakkaan vastuulla.Kotitalousvähennys verotuksessa 2006Verohallitus 24.01.2006 

Vähennykseen oikeuttavat kustannukset
Vähennyksen omavastuu on 150 euroa vuodessa ja enimmäismäärä 1 600 euroa henkilöä kohti. Vähentää saa 35 prosenttia arvonlisäverollisesta työkorvauksesta, jos työ on ostettu ennakkoperintärekisteriin merkityltä yrittäjältä tai yritykseltä. Yleishyödylliselle yhteisölle, esimerkiksi urheilu- tai nuorisoseuralle, tavanomaisesta kotitaloustyöstä tai hoiva- ja hoitotyöstä maksetusta työkorvauksesta saa myös vähentää 35 prosenttia, vaikka yhteisöä ei olisi merkitty ennakkoperintärekisteriin.

Jos kotitalous on palkannut henkilön työsuhteeseen, vähentää saa 13 prosenttia palkasta sekä palkkaan liittyvät työnantajan sivukulut. Vähennyskelpoisia sivukuluja ovat työnantajan sairausvakuutusmaksu, pakolliset työeläkemaksut, tapaturmavakuutusmaksut, työttömyysvakuutusmaksut ja ryhmähenkivakuutusmaksut. Palkansaajan osuus työeläke- ja työttömyysvakuutusmaksusta ei oikeuta vähennykseen.

Laskuun sisältyvistä tavaroista ja matkakuluista, kuten kilometrikorvauksista ja päivärahoista, ei saa vähennystä. Korkeimman hallinto-oikeuden ratkaisun mukaan koneen osuuden sisältävästä työkorvauksesta voi kuitenkin saada kotitalousvähennyksen, kunhan työ muutoin täyttää vähennyksen edellytykset.

Öljylämmityksestä luopumiseen liittyvissä töissä vähennysprosentit ovat korkeammat: 60 prosenttia työkorvauksesta ja 30 prosenttia palkasta, ja enimmäismäärä on 3 500 euroa vuoden 2027 loppuun saakka.

Määrä ja tuen kohdistuminen
Taulukoissa on esitelty kotitalousvähennyksen käyttöä ja sen käyttäjien jakautumista. Verottajan analyysin mukaan: "Viimeisen vuosikymmenen aikana tämä oli ensimmäinen kerta, kun kotitalousvähennyksen käyttö laski, jos mukaan ei lasketa poikkeuksellista ensimmäistä koronavuotta 2020." Vuonna 2023 kotitalousvähennystä käytti 268 326 työntekijää ja 201 329 eläkeläistä.
  + Kotitalousvähennyksen kehitys 2014–2023
     Vuosi  Saajien lukumäärä  Vähennykset yhteensä (M€)  Keskimääräinen vähennys (€)  Muutos ed. vuodesta
     2014  383 437  364,4  950  –
     2015  393 596  382,9  973  +2,6 %
     2016  406 483  392,7  966  +3,3 %
     2017  425 845  444,4  1 043  +4,8 %
     2018  444 790  458,8  1 032  +4,4 %
     2019  459 052  476,5  1 038  +3,2 %
     2020  439 739  386,0  878  −4,2 %
     2021  474 372  420,1  886  +7,9 %
     2022  521 578  524,6  1 006  +10,0 %
     2023  508 464  519,0  1 021  −2,5 %
     2014–2023  Kasvu 10 vuodessa:  +7,5 %  +32,6 %

  + Kotitalousvähennyksen jakautuminen tuloluokittain 2023
     Tuloluokka  Saajien lukumäärä  Osuus saajista  Vähennykset yhteensä (M€)  Keskimääräinen vähennys (€)
     Pienituloiset (0–25 000 €)  80 304  15,8 %  70,7  880
     Alempi keskitulo (25 000–40 000 €)  123 268  24,2 %  114,9  932
     Keskitulo (40 000–60 000 €)  132 039  26,0 %  127,6  966
     Ylempi keskitulo (60 000–100 000 €)  113 523  22,3 %  121,0  1 066
     Hyvätuloiset (100 000–200 000 €)  47 543  9,4 %  63,3  1 330
     Suurituloiset (yli 200 000 €)  11 787  2,3 %  21,5  1 821
     Yhteensä  508 464  100,0 %  519,0  1 021

Kritiikki
Valtiovarainministeriön raportti 2007 totesi kotitalousvähennyksen työllisyys- ja talousvaikutuksen vaikeasti arvioitavaksi, vaikka arvioi nettovaikutuksen olevan positiivinen.VM muistio 2007-06-04 Vanhasen hallituksen mukaan kotitalousvähennys lisää työllisyyttä ja torjuu ilmastonmuutosta lämmityspäästöjä vähentämällä, sillä suurin osa kotitalousvähennyksestä kohdistuu remontteihin."Kotitalousvähennyksen tulonsiirto menee rakennusmiehille ja siivoojille", vastaa Tarja Cronberg, Helsingin Sanomat 26.10.2008, Sunnuntaidebatti D7, www-versio (maksullinen)

Suomalaisekonomisteista 75 % pitää kotitalousvähennystä tehokkaana tapana torjua harmaata taloutta, ja 8 % on eri mieltä. Professori Topi Miettisen mukaan se voi kasvattaa "veronkierrolle kielteistä sosiaalista pääomaa".

Sosiaalipolitiikan professori Heikki Hiilamon mielestä kotitalousvähennys on eriarvoistava, koska vain rikkailla on varaa hyödyntää sitä ja koska se perustuu verovähennyksille. Hiilamo kutsuu sitä hyvätuloisten asumisen tukemiseksi.Heikki Hiilamon kolumni: Eriarvoistava kotitalousvähennys Yle, 2018

Vuonna 2021 julkaistun Valtion taloudellisen tutkimuskeskuksen ja Palkansaajien tutkimuslaitoksen tutkimuksen mukaan kotitalousvähennys ei lisää palveluiden kysyntää eikä vähennä harmaata taloutta.Uusi tutkimus antaa kylmää kyytiä kotitalousvähennykselle: Ei paranna työllisyyttä eikä vähennä veronkiertoa - "Tulonsiirto suurituloisille" Yle, 2021Does Household Tax Credit Increase Demand and Employment in the Service Sector? Valto, 2021

Katso myös
Kotitalous työnantajana

Lähteet

 Aiheesta muualla 
 Vero.fi – Kotitalousvähennyksen hakeminen verkossa ja lisätietoa kotitalousvähennyksestä, Verohallinto

Luokka:Tuloverotus Suomessa